Mies ei ollut ennestään tuttu turvallisuuspalvelulle, ja hänen uskotaan toimineen yksin.

Lontoon yliajosta epäillään 47-vuotiasta Darren Osbornea, kertoo yleisradioyhtiö BBC (siirryt toiseen palveluun).

Mies kasvoi Somersetissä Lounais-Englannissa ja asuu nykyään Cardiffissa, Walesin pääkaupungissa. Poliisi on tehnyt etsintöjä asuintaloon Cardiffissa tänään maanantaina.

BBC kertoo, että miehellä on neljä lasta. Hän ei ollut ennestään tuttu turvallisuuspalvelulle, ja hänen uskotaan toimineen yksin.

Mies ohjasi pakettiauton väkijoukkoon Finsbury Parkin moskeijan läheisyydessä sunnuntain ja maanantain välisenä yönä. Kymmenen ihmistä loukkaantui ja yksi kuoli, mutta ilmeisesti sairauskohtaukseen.

Väkijoukko otti pakettiauton ajajan kiinni tapahtumapaikalla. Poliisi pidätti hänet alun perin murhayrityksestä, mutta myöhemmin pidätyksen perusteiksi kerrottiin terrorismiin syyllistyminen, sen valmistelu tai siihen yllyttäminen.